Taras Topolya

Taras Volodimirovich Topolya (; 21-iyun 1987-yil, Kiyev, Ukraina SSR) – ukrainalik qoʻshiqchi, mashhur Antitila guruhining yakkaxoni, UNICEFning Ukrainadagi yoshlar elchisi, „Svobodniye YuA“ xayriya jamgʻarmasi hammuassisi, volontyor, Ukraina Qurolli Kuchlari hududiy mudofaa kuchlari koʻngillisi, Rossiya-Ukraina urushi qatnashchisi.

 Hayoti 
Topolya Kiyevda tugʻilib oʻsgan. 6 yoshida Topolya musiqa, shu jumladan skripka chalishni oʻrganishni boshlagan va Revutskiy erkaklar xorida xorda kuylagan. Topolya Proreznoye koʻchasidagi 48-sonli poytaxt gimnaziyasida va I-III bosqichli boʻlgan 8-sonli maktabda tahsil olgan. Maktabning yuqori sinflarida oʻzi tashkil etgan guruhni keyinchalik qayta shakllantirilib, „Antitila“ deb nomlagan.

Ukraina Ichki ishlar milliy akademiyasida tahsil olgan. 2007 yilda oliy yuridik maʼlumotga ega boʻlgan. Akademiyada oʻqish davomida oʻzi va „Antitila“ guruhi „Shans“ teleloyihasida ishtirok etishgan. Oʻshanda guruh gʻolib boʻlmagan boʻlsa-da, Kuzma Skryabin guruh haqida shunday degan edi: „Agar bu yigitlarni sahnaga chiqarib yuborsak, koʻpchilik nafaqaga chiqishiga toʻgʻri keladi“.

2008-yilda guruh „Catapult Music“ prodyuserlik markazi bilan hamkorlik qila boshladi. 2010-yilda guruh prodyuserlik markazidan ajralib chiqish haqida qarorni qabul qilgan. Oʻsha paytdan boshlab guruhning menejment ishlarini „Antitila“ guruhining klavishchisi Sergey Vusik va Taras Topolya olib bormoqda.

 Musiqiy faoliyati 
Mashhur „Antitila“ musiqiy guruhining hammuassisi va yetakchisi, shuningdek, qoʻshiqlar muallifi va ijrochisidir.
2017-yilda „Antitila“ guruhi „Quyosh“ nomli keng koʻlamli turne oʻtkazishgan. Turne Ukrainaning 50 ga yaqin shahri, Belarusning bir shahri, AQShning yetti shahri va Kanadaning bir shahrini qamrab olgan. Turne Ukrainadagi nafaqat viloyat markazlarida, balki koʻplab tuman markazlari ham oʻtkazilgan. „Quyosh“ turnesini yakunlab, „Antitila“ guruhi Ukraina Milliy rekordlar roʻyxatiga kiritilgan va „Bir tur doirasida musiqiy guruhning eng koʻp shaharlarda konsert berish rekordi“ nominatsiyasida gʻoliblikka erishgan. Bir yuz bir kun ichida jamoa toʻrt mamlakatni: Ukraina, Belarus, Amerika Qoʻshma Shtatlari va Kanadada oʻz musiqiy plastinkasini namoyish ettiradi. Guruh 46 ta konsert uyushtirgan, shundan 26 tasi mart oyiga toʻgʻri kelgan.

Skryabinning xotirasiga bagʻishlangan konsertda uning „Lyudi, yak korabli“ degan mashhur qoʻshigʻini qayta ijro etgan. Qoʻshiqning bu talqini tinglovchilarni lol qoldirgan va Taras uni Skryabinning bek-vokalchisi Olga (Shprot) Lizgunova bilan birgalikda studiyada yozib olishga qaror qilgan.

„Buduvudu“, „Vibiray“, „Nad polyusami“, „Vse krasivo“, „Sonse“, „Hello“, „MLNL“ albomlarini chiqargan.

 Jamoatchilik faoliyati 
2014-yilda doʻstlari bilan volontyorlik faoliyatini boshladi, „Svobodniye YuA“ xayriya jamgʻarmasini tashkil etgan. Jamgʻarma orqali 8 million grivnadan ortiq mablagʻ toʻplashga erishgan. Yigʻilgan mablagʻlar Ukraina harbiylariga dori-darmon va himoya vositalarini xarid qilish, shuningdek, aholiga yordam koʻrsatish uchun sarflangan.

UNICEFning Ukrainadagi yoshlar elchisi maqomida butun mamlakat boʻylab faol yoshlar bilan 100 dan ortiq uchrashuv oʻtkazgan. BMTning Nyu-Yorkdagi bosh qarorgohi devorlarida „Ukraine Exist“ nomli keng koʻlamli koʻrgazmani tashkillashtirgan va koʻngillilar bilan hamkorlikda keng targʻib qilgan. Ushbu harakat hozirda ham davom etmoqda.

2022-yil 24-fevralda Rossiya qoʻshinlari Ukrainaga bostirib kirgandan soʻng Taras Topolya „Antila“ guruhining boshqa aʼzolari bilan birgalikda Ukraina Qurolli Kuchlari hududiy mudofaa kuchlari safiga qoʻshilgan.

 Mukofotlari 
2019 – 3-darajali „Xizmatlari uchun“ ordeni bilan mukofotlangan.

 Oilasi 
2013-yilda qoʻshiqchi Alyosha nomi bilan mashhur boʻlgan qoʻshiqchi Olena Topolyaga uylangan. Ularni ikki oʻgʻli Mark va Roman, shuningdek, qizi Mariya bor.

 Manbalar 

Turkum:Kiyevda tugʻilganlar
Turkum:Alifbo boʻyicha shaxsiyatlar
Turkum:Yashayotgan insonlar
Turkum:1987-yilda tugʻilganlar
Turkum:21-iyunda tugʻilganlar